
1 L'HEROINE DE PUNA. 


„Vin piraţii!” 


— Putem fi cu pe deplin liniştiţi, domnilor. Admitand că 
Morgan ne va vizita coastele, el nu va fi niciodată în stare să 
Puna stăpânire pe bogăţiile adunate în splendidul nostru oraş 
Guayaquil. Este cu totul imposibil! Fortăreaţa noastră de 
nepătruns de la Morro, din insula Puna, protejează intrarea în 
golf şi chiar pe golful însuşi, apărat de o artilerie impunătoare, 
pentru ca Morgan să reuşească, şi cu atât mai puţin un altul, să 
forţeze intrarea încoace. Cunoaşteţi obstacolele ce le-aţi 
îngrămădit acolo, un lanţ de baraje, baterii plutitoare, stânci 
artificiale şi instalaţii submarine de tot felul, care vor face 
trecerea în întregime impracticabilă pentru corăbiile inamice. 
Dinspre uscat, accesul nu este mai puţin presărat cu dificultăţi. 
Invadatorul ar trebui mai întâi să escaladeze nişte înălţimi 
inaccesibile. Dacă ar reuşi, cu toate acestea, să pătrundă cu 
oamenii săi în oraş pe această cale, va fi lesne să li se taie 
retragerea, în timp ce corăbiile spaniole de război le vor captura 
navele lor. Da, v-o repet, vom dormi pe amândouă urechile. 
Avem acolo, la Puna, un comandant pe a cărui vigilenta ne 
putem bizui. De altminteri, el arde de dorinţa de a se măsura cu 
Morgan, căruia îi pregăteşte cea mai caldă primire. 

Astfel i-a vorbit consiliului provinciei sale, reunit în jurul lui, 
guvernatorul portului Guayaquil, astăzi unul din oraşele 
principale ale Republicii Ecuador, sau Equator, din America de 
Sud, însă care depindea pe atunci de preşedinţia de la Quito, de 
sub dominaţia Spaniei. Comandantul la care făcuse aluzie era un 
militar vechi, impunător prin înfăţişare, un adevărat om de 
spadă, care toată viaţa sa nu făcuse decât să se războiască 
pentru Spania şi se remarcase de multe ori pe câmpurile de luptă 
din lume. 

Se numea don Ramon şi comanda importanta insulă Puna, iar 
cetatuia lui, era considerată una din cele mai invulnerabile de pe 
coastă. Sfarsindu-si discursul său încrezător si incurajator, ce se 
adresa întregii adunări, guvernatorul s-a întors spre don Ramon, 
prezent la consfătuire, şi l-a interpelat direct: 

— Nu-i aşa, don Ramon, l-a întrebat el, că te simţi în stare să-i 
respingi cu pierderi pe Morgan şi piraţii săi? 

— De-ar veni încoace cât mai curând! a strigat veteranul ofiţer 
spaniol, mereu plin de înflăcărare. Aceşti pirati sunt în cea mai 

mare parte olandezi, cu care am de reglat niste conturi vechi. Tin 
minte şi acum ce bătaie le-am dat odată in Ţările de Jos acestor 
comercianţi de mirodenii ce-şi permiseră să se ţină cu nasul sus. 
Imi clocoteşte sângele în vine încă şi astăzi. Mă voi bucura să mă 
regăsesc în fata lor. Piraţii olandezi vor avea un noroc dublu! Îşi 
vor sparge capetele pătrate de stâncile de la Morro, şi în acelaşi 
timp, le voi scufunda corăbiile, ale căror rămăşiţe vor acoperi 
golful de la Puna! 

Cu aceste spuse, bătrânul spadasin, erou al atâtor lupte, 
mângâindu-şi lunga sa mustață şi cu cealaltă mânerul unei vechi 
săbii de Toledo, ce-i atârna de centură, alături de o secure 
minunată, arme de temut în mâinile experţilor, şi care 
demonstrau că acest comandant era gata de luptă, că nici un 
pericol nu-l înfricoşa. 

Preocupările şi grijile bogaţilor locuitori din Guyaguil erau de 
altfel foarte uşor de înţeles si mai mult decât justificate. Intr- 
adevăr, se zvonea insistent de apropierea lui Morgan, 
îngrozitorul căpitan de pirati, care dublase capul Horn, sub 
asaltul celor mai înfricoşătoare furtuni şi capturase printr-o 
lovitură incomparabilă faimoasele nave încărcate cu nişte comori 
extrase în minele din Peru, ce se îndreptau spre Spania la fiecare 
şapte ani! 

Pescarii ce se întorceau din largul mării observaseră din 
bărcile lor nişte corăbii suspecte. Erau oare cele ale lui Morgan? 
Nu se putea afirma cu siguranţă. Insă era mai mult decât 
probabil. Se ştia destul de bine şi se cunoştea îndrăzneala 
aceluia care se denumea el însuşi regele mărilor. 

Intre timp, don Ramon, după declaraţia sa de soldat fără 
teamă, a salutat cu o mişcare, pe care un curtezan ar fi găsit-o 
un pic stângace, şi s-a întors pe călcâie ca să părăsească sala, 
discuţiile fiind terminate, când deodată guvernatorul l-a chemat 
la el separat. Acesta nu mai avea încrederea deplină ce-l 
impresionase mai adineauri. Dimpotrivă, chipul îi era foarte 
îngrijorat. 

— Este de aşteptat un apropiat atac al lui Morgan. Treaba este 
serioasă, comandante, i-a spus el in secret. Acest flibustier are 
spioni pricepuţi şi ştie bine să se informeze. Nu-i nici o îndoială 
că a aflat că oraşul nostru ascunde bogății mari si le ravneste. 
Adevărul este că, dacă va reuşi să tracă prin faţa insulei Puna, s- 
a terminat cu capitala noastră. Aşa că dumitale iti incredintam 
salvarea, don Ramon. Pe dumneata se sprijină Guayaguilul, 
apărare care-ţi va acoperi numele de glorie şi-ţi va ridica pe 

culme inalta reputatie! 

Comandantul n-a răspuns la aceste cuvinte măgulitoare decât 
printr-un zâmbet semnificativ, amenintator la adresa 
dusmanului. El avea convingerea fermă ca Morgan nu va izbuti 
niciodată să ajungă până în port. Neavând nimic de spus mai 
mult, a dat semne că voia să se îndepărteze. Insă guvernatorul l- 
a mai reţinut. 

— Aşteaptă un moment, don Ramon. Ai la dumneata, nu-i asa, 
în fortificația de la Morro, pe fiica dumitale Mariette, a cărei 
mamă a murit de multă vreme. Fără îndoială că nu vrei s-o expui 
pe această foarte tânără fată grozăviilor unui bombardament sau 
al unui asalt? Trimite-o la mine. Ea va găsi în palatul meu o 
primire cordială şi soţia mea va avea grijă de ea ca de propriile 
sale fiice. K 

— Mii de multumiri, excelenta, a reluat asprul razboinic. li voi 
împărtăşi Mariettei oferta dumneavoastră si vă voi comunica 
imediat răspunsul său. Acum permiteti-mi să mă retrag. Clipele 
sunt preţioase. De altminteri, mă simt în stare să-l primesc pe 
Morgan. Însă tin să mă găsesc la Puna de îndată ce vor apare 
piraţii olandezi. Dacă se arată Morgan, el se va ivi potrivit 
obiceiului său, pe neaşteptate. In tot cazul, voi fi acolo şi-l voi 
primi cum merită! 

Cu aceste spuse, mândrul comandant a pornit spre postul său 
şi guvernatorul l-a urmărit cu privirea cu un aer mai încrezător. 

Don Ramon a ajuns curând în port, de unde l-a luat una din 
acele mici ambarcatii rapide cu pânză numite feluci şi l-a dus 
prompt spre insula stâncoasă Puna. El a trecut printre cele două 
corăbii de război, care din prevedere cutreierau permanent 
golful, de unde puteau să contribuie cu eficacitate la apărare, în 
timp ce în largul mării n-ar fi putut să se opună lui Morgan. 

Pe măsură ce se apropia, vedea mărindu-se stâncile 
prăpăstioase ale insulei, adevărate fortificaţii naturale, ce o 
protejau ele însele prin recifuri, şi mai departe în spate, fortul 
Moro, înconjurat de bastioane înaintate, din crenelurile cărora 
tunurile îşi întindeau în toate direcţiile ţevile amenințătoare, 
îndreptate îndeosebi spre mare. 

Don Ramon contempla acest spectacol, mulţumit de el însuşi. 
Ajunsă aproape de țărm, feluca l-a depus la marginea unui mic 
golfulet tăiat în stâncă. Cu un pas grăbit, a urcat pe o cărare 
îngustă şi întortocheată, de unde se observau în al doilea plan 
turnurile si crenelurile puternicii fortărețe. Insă, mai în fata 
cetatuii se întindea o vale mică cu adevărat încântătoare, creată 

de bagheta vreunei zdne bune. Căci dacă insula în ansamblul său 
prezenta un aspect sălbatic şi dezolant, această vâlcea închidea 
un parc încântător. Se părea că aici îşi uniseră eforturile arta şi 
natura, pentru a face din acest colţ de pământ un adevărat 
paradis. Aici îşi etalau bogatul frunziş palmieri şi mareti pomi 
fructiferi. Nişte alei şerpuiau pe sub arborii umbroşi, a căror 
răcoare invita la odihnă. 

Don Ramon, fără a-şi pierde nobila sa prestanta, s-a îndreptat 
rapid spre un boschet stufos. Ochii săi de şoim au observat un 
hamac ce se legăna încet sub umbră. Lângă hamac era aşezată 
o persoană în vârstă, desigur cu rol de insotitoare. Aceasta era 
vechea doică a fiicei lui don Ramon, care venise din fundul 
Spaniei s-o însoţească pe seniorita pe acest meleag tropical. In 
acel hamac se odihnea o fiinţă încântătoare, o tânără fată cu 
trăsături distinse si dragute, pe care bătrâna doamnă n-o 
părăsea din ochi. Aceasta era Mariette. Unica fiică a bătrânului 
comandant, bucuria şi mândria sa. 

Auzind paşii lui don Ramon, doica a scos un suspin adânc. 

— Ce căldură inabusitoare este în această ţară! a spus ea cu 
voce dezgustată. Si pe lângă această căldură enervantă, 
periculoasa febră ce te pandeste din toate părţile. Cum să nu mă 
tem ca acestei boli neîndurătoare să nu-i cadă victimă dragul 
copil? 

La aceste cuvinte de delicată preocupare, tânăra fată s-a 
ridicat pe jumătate din hamac şi şi-a întors minunatii săi ochi 
negri spre tatăl său. A 

— Ce ştiri aduci, tată, a întrebat ea cu o vie îngrijorare. Il vom 
vedea pe Morgan şi corăbiile sale în faţa Punei? 

— Mai mult decât probabil, a răspuns Ramon. După câte am 
aflat, acest prinţ al piraţilor plănuieşte un viitor atac. Dar sunt 
luate toate măsurile mele ca el să aibă ceea ce merită! 

— Indrazneala lui se va spulbera în fata acestor fortificaţii, a 
adăugat bătrâna doică, care era socotită ca făcând parte din 
familie. Oricât s-ar bate ca nişte diavoli aceşti olandezi, 
neînfricarea şi îndemânarea nu le vor servi aici defel. Avem cu 
noi un dublu aliat, care se va însărcina să-i pună bine la punct: 
căldura inabusitoare şi febra, care vor rari repede rândurile 
duşmanilor noştri. 

Don Ramon s-a întors spre fiica sa. 

— Vin din oraş, Mariette, i-a spus încântătoarei seniorita. 
Guvernatorul, unul din bunii mei prieteni, după cum ştii, se oferă 
să te primească în palatul său pe timpul luptelor. Tu le cunoşti pe 

fiicele sale si ele te-ar primi cu bratele deschise. Te va duce 
mâine feluca la Guayaquil. 

— Acesta-i un ordin, tată? a întrebat imediat tânăra fată, ai 
cărei ochi aruncau flăcări. 

— Un ordin? Nu, copilul meu! Nu vreau să-ţi impun nimic cu 
forţa, a făcut don Ramon încruntându-şi sprâncenele. Te iubesc 
prea mult ca să fac aşa ceva. Insă dorinţa mea este ca tu să pleci 
cât mai degrabă în oraş cu bătrâna ta doică. Locul unei tinere nu 
este în mijlocul furiei războiului, ce se va dezlantui probabil pe 
insula Puna. 

— În acest caz, eu rămân, tată! a replicat Mariette cu 
hotărâre. Nu mă va duce feluca. Rămân cu tine şi voi şti să-i 
privesc în faţă pe pirati. Sunt fiica comandantului Ramon şi locul 
meu, mai ales în vreme de primejdie, este aici lângă tine. 

— Recunosc bine sângele meu, a murmurat pentru sine 
bătrânul comandant, mândru şi în acelaşi timp îngrijorat. Fiica 
mea nu mă părăseşte şi într-adevăr nu pot s-o contrazic. Vai! Mai 
bine ar fi rămas în Spania, la adăpost de toate primejdiile, în 
liniştita mănăstire unde a crescut! 

Cu inima plină de mândrie, dar şi de o grea îngrijorare, don 
Ramon a urcat printre stânci pe strâmta cărare ce conducea spre 
înălţime, de unde o punte de lemn întinsă peste o cavitate foarte 
adâncă ducea spre cetatuie. 

Garnizoana era gata, bateriile instalate, toată lumea la post. 
Toţi acei în stare să poarte o armă şi de care se putea lipsi 
Guayaquilul, fuseseră trimişi la Puna. 

Aceştia erau luptători hotărâți, care nu numai fata de 
olandezii, dar indeosebi de Morgan, incercau o ura de moarte. Cu 
o hotărâre sfidătoare si de nezdruncinat, aceşti veterani ai atâtor 
lupte pandeau cu toţii către larg, asteptand să vada apariţia la 
orizont a pânzelor piratului. 

Don Ramon sosise pe insulă la sfârşitul zilei. Soarele îşi 
stingea flăcările în valurile apusului. De îndată ce s-a lăsat 
noaptea, bătrânul comandant s-a pus pe treabă, urmând 
neschimbatul său obicei de a inspecta toate posturile. 

Deodată în întuneric a răsunat cornul de alarmă al unui pândar 
de pe turnul Morro. De la postul său de observare, omul zărise 
nişte lucruri deosebite. Comandantul a alergat într-acolo. 

— Ce s-a întâmplat? a strigat el deja surexcitat. 

— Am distins nişte lumini pe mare, a răspuns soldatul. S-ar 
zice că sunt corăbii. Focurile păreau să dispară rând pe rând. De 
altminteri, cred că sunt încă destul de departe. 

S-au făcut auzite şi alte semnale. Imediat au început să bata 
tobele. Garnizoana fortului Morro şi bateriile au trebuit sa 
vegheze toată noaptea pe rând. Din timp în timp se întrevedeau 
apropiindu-se două semnale luminoase, cu întreruperi. 

— Dacă aceştia sunt cu adevărat piraţii, a spus comandantul 
unui ofiţer care observa cu el focurile, nu ne vom teme de un 
atac în această noapte. Mai întâi, pentru că sunt prea departe. 
Apoi se vor păzi cu grijă să se aventureze printre stânci pe 
întuneric. Trebuie să i se atribuie lui Morgan multă îndrăzneală, 
însă şi temeritatea are limite. După toate, cele de acolo pot fi şi 
nişte corăbii spaniole. In sfârşit, vom vedea asta mâine 
dimineaţă. 

Şi a venit dimineaţa. Soarele s-a ridicat si a împrăştiat ceata 
care plutea deasupra apelor. 

De pe buzele lui don Ramon s-a desluşit bine scăpând o 
înjurătură, o „caramba”. Observase subit, chiar în vecinătatea 
coastei, pânzele si catargele, apoi corpurile mai multor 
bastimente mari. 

— Acestea nu sunt spaniole! a tunat şi fulgerat bătrânul ofiţer, 
ci chiar piraţii lui Morgan. Ei au împins temeritatea până a se 
furişa pe timpul nopţii printre stânci! Hotărât lucru că acest om 
are toate cutezantele si a înfăptuit imposibilul. Din fericire, mă 
aflu aici ca să-i strig: „Până aici, însă nu mai departe!” 


Asaltul bateriilor 


În afara bătăii tunului, se aflau patru nave impunătoare, solid 
construite si ţinând bine la mare. In vârful rampei de 
recunoaştere flutura temutul pavilion negru prevăzut cu un cap 
de mort. Da, era chiar Morgan, şi Morgan în fruntea celor mai 
puternice forţe pe care le echipase. 

Curajoaselor nave ce se arătaseră li se adăugau alte două 
corăbii, dintre acelea ce rămaseră în urmă ca să-şi repare vechile 
lor avarii, cu care se întâlnise la insula Falkland. Cea de a patra 
era excelentul galion spaniol, pe care piraţii îl capturaseră pe 
coasta Perului, cu care Morgan îşi întărise flotila. 

Echipajele lui Morgan erau complete, acestea fiind formate în 
cea mai mare parte din olandezi. Li se adăugaseră un număr 
destul de mare de flibustieri şi bucanieri, care-l serveau pe noul 
lor stăpân cu un zel şi devotament de toată isprava. 

Prestigiul acestui lung şir de reuşite ce-l făceau pe Morgan 
spaima şi regele mărilor, şi mai mult încă, ura împotriva 
spaniolilor, portughezilor şi a englezilor, rivalii lor, contra cărora 
susțineau o luptă fără răgaz, îi uniseră pe toti aceşti oameni de 
origini diverse, însă la fel de lacomi de sânge şi de aur, sub 
pavilionul negru al lui Morgan. 

Intreprinzatorul căpitan era pe drept cuvânt mândru de 
această mulţime de oameni. Aceştia erau bărbaţi în toată 
puterea cuvântului, dintre acei de care avea nevoie: mlădioşi ca 
o piele, duri ca fierul, viteji, învăţaţi cu toate intemperiile şi gata 
să înfrunte moartea la cel mai mic semn al şefului lor. 

Au izbucnit strigăte sălbatice de bucurie şi de mânie când 
piraţii au văzut la primele licăriri ale zilei, fluturând pe culmea 
fortului Morro, drapelul spaniol, emblema detestată de olandezi, 
cu leul flancat de turnuri. 

Morgan studia cu ochi de mare căpitan toate punctele de pe 
coastă ce urmau să fie teatrul noilor sale încercări. Intentiona să 
cucerească portul şi oraşul, ca să pună mâna pe comorile 
îngrămădite aici. Insă ca să ajungă la aceste bogății, trebuia mai 
întâi să cucerească stâncoasa şi formidabil de fortificata insulă 
Puna, care îi bara drumul. Oricât de cutezător era Morgan, 
socotea o nebunie să meargă cu corăbiile până la îngusta 
trecătoare, care era singura cale de acces în golf şi în portul 
propriu-zis. Ea era presărată cu atâtea obstacole, naturale sau 

artificiale, încât toate corăbiile care ar fi încercat s-o străbată cu 
forţa erau de la început sortite distrugerii. 

— Văd cu ce am de-a face, a spus Morgan bătrânului francez 
Andre, confidentul şi câte o dată sfătuitorul său, care se afla 
alături de el pe pasarela de comandă. Insula Puna şi fortăreaţa ei 
sunt cheia poziţiei. Acestea închid şi deschid drumul spre port. Ei 
bine! li voi face pe spanioli să vadă dacă oamenii lui Morgan sunt 
bărbaţi. Bărcile pe mare! Vom debarca! 

Ordinul căpitanului de pirati a fost primit cu urale furtunoase, 
şi cu o iuţeală uimitoare, ambarcatiile celor patru corăbii, mari si 
mici, au fost puse pe valuri ca să meargă la insulă, toate 
îndepărtându-se în largul mării, ca să-şi ascundă cât mai mult cu 
putinţă manevra. Oamenii, dornici de luptă, manifestau cea mai 
mare nerăbdare să ajungă pe uscat. Se îndârjeau nerăbdători că 
nu coborau mai degrabă din bărci. Cu toate acestea, Morgan şi 
ofiţerii săi asigurau ca întotdeauna menţinerea ordinii prin 
sângele lor rece, prin vigilenta şi precizia ordinelor. 

A fost o privelişte impunătoare când la un semnal de trompetă 
bărcile şi echipajele lor au dublat dintr-o dată pupa corăbiilor sub 
impulsul viguroaselor braţe. Au vâslit cu putere spre insulă, 
esalonati pe un şir lung, ca să debarce cu prudenţă la o anumită 
distanţă pe dreapta. Tunurile bateriilor de pe tarm au deschis 
imediat foc. In aerul dimineţii se înălţau rotocoale de fum, prin 
care îşi croiau drum ghiulele ce vâjâiau pe deasupra valurilor, 
însă care nu făceau mare rău flotilei datorită priceputelor 
dispoziţii ale lui Morgan. Au atins doar nişte bărci şi au fost ucişi 
câţiva mateloti. Insă fiecare ambarcatie remorca după ea o barcă 
de rezervă, mai mică, ca să adune marinarii din ambarcatiile 
lovite, în timp ce celelalte îşi sporeau eforturile ca să ajungă cât 
mai repede la uscat. 

Bărcile înconjurate de spume săreau ca nişte delfini pe valuri. 
Piraţii manuiau zeloşi cu muşchii lor puternici grelele vâsle, care 
băteau apa cu lovituri cadentate şi rapide, şi într-un timp scurt a 
fost atinsă insula. 

Don Ramon şi-a dat bine seama de manevra lui Morgan, de a 
arunca forţe puternice asupra insulei. Insă nu s-a preocupat să 
trimită de partea cealaltă a stâncilor pe spaniolii săi, ca să le 
întâmpine. Nu voia să-i expună riscului unei măcinării într-o luptă 
pe loc deschis cu nişte oamenii cărora le cunoştea bravura 
dementă. Datoria sa era înainte de toate să apere portul şi oraşul 
şi voia mai curând să aştepte asaltul pe care piraţii aveau să-l 
dea asupra fortăreței. 

Morgan a fost unul din primii care a sărit pe uscat. Potrivit 
obiceiului său, se aflase în faţă în prima barcă, uşor de 
recunoscut de departe după îmbrăcămintea sa de un roşu aprins 
şi mantaua lui neagră, cu penajul unduind pe pălăria lui de fetru 
cu boruri largi şi vocea ce-i răsuna tunător când dădea ordine. 

Don Ramon, care urmărea apropierea atacatorilor de pe 
crenelurile fortului, şi-a răsucit furios mustata. Oamenii lui 
Morgan nu veneau într-o debandadă totală, cum îşi imaginase în 
mod greşit. Departe de asta. In rândurile lor domnea ordinea cea 
mai riguroasă, sub conducerea ofiţerilor, cărora li se supuneau 
evident. Înaintau printr-un mers regulat în coloane compacte 
pentru asalt. 

Ei ofereau în felul acesta o suprafaţă mai redusă îngrozitorului 
foc al spaniolilor, ce fusese deschis imediat asupra lor. Se 
apropiau în tăcere, precedati de Morgan cu sabia scoasă. 
Corăbiile nu luau defel parte la acţiune. Acestea se ţineau cu 
grijă în afara bătăii artileriei, ca să nu primească lovituri, fără a 
putea să răspundă, căci tirul lor ar fi provocat mai multe pierderi 
în rândurile piraţilor debarcati decât printre spanioli. 

Aceştia din urmă au opus o rezistenţă disperată când oamenii 
lui Morgan au ajuns lângă baterii. Li se ordonase totuşi să nu se 
sacrifice acolo zadarnic şi în cazul unui atac mai covârşitor, să se 
retragă in cetăţuie şi în bastioanele înaintate ale fortăreței. Piraţii 
s-au aruncat la asaltul bateriilor de pe tarm cu o mânie infernală, 
cu strigăte entuziaste şi repetate de „Trăiască Morgan!” Fără a 
se feri de grindina de mitralii, cu care erau salutati, ei nu au lăsat 
timp spaniolilor să-şi descarce dintr-o dată tunurile. Câteva clipe 
după aceasta, au escaladat cu sprinteneală de necrezut şi cu o 
îndrăzneală nemaipomenită gabioanele de pe povârniş şi s-au 
năpustit ca nişte tigri asupra duşmanilor. 

Aceştia din urmă, dând înapoi pas cu pas cum li se 
recomandase, se retrăgeau încet şi în bună ordine în bastioanele 
înaintate, de unde a pornit de îndată o canonadă infernală. 

— Opriţi! Opriti! a strigat Morgan văzând cum cad vitejii de 
lângă el. Nu vom cuceri Morro atât de uşor. Trebuie s-o luăm în 
alt fel. Retrageti-va după fortificațiile pe care le-am capturat. 
Vom împresura cetatuia din toate părţile, până ce garnizoana va 
fi constrânsă să capituleze. Trebuie ca mai întâi să capturăm 
fortăreaţa dacă vrem ca vasele noastre să pătrundă în golf. 

Vitejii pirati s-au supus. Au înţeles că asaltul lui Morro era 
pentru un moment o nebunie, că s-ar ajunge la o nimicire, sau 
cel puţin la un eşec cu pierderi înspăimântătoare. 

De pe mare nu se putuse tine bine seama de realitate. Acum 
se vedeau limpede, de la piciorul lor, aceste fortificaţii 
impunătoare, în parte datorate naturii şi pe de altă parte muncii 
oamenilor, acumulate aici de mai mult de un secol. Pretutindeni 
nu se vedeau decât stânci şi pereţi abrupți plini de tunuri, din 
spatele cărora o numeroasă şi vitează garnizoană era hotărâtă 
să reziste cu cea mai hotărâtă energie. Şi se mai aflau şi alţi 
duşmani de combătut, nu mai puţin puternici şi de temut, 
capabili să pună piedici, să oprească cu desăvârşire poate 
mersul operaţiilor, cel puţin asta se aştepta de la toate acestea. 
Piraţii începeau de-acum să observe asta, după acest prim 
angajament. Mai întâi era căldura arzătoare şi sufocantă ce 
domnea pe insulă. Apoi aerul umed si nesanatos din climatul 
specific al tropicelor. In sfârşit, febra pe care o răspândeau 
miasmele mlaştinilor, ce se găseau pretutindeni unde solul 
înceta să fie stâncos. 

— Uf! a suspinat ştergându-şi fruntea un tânăr ofiţer de pirati 
sosit de puţină vreme din Ţările de Jos. Este într-adevăr o căldură 
infernală, încât ai crede că-i focul veşnic al iadului. Te face să 
innebunesti, a adăugat el întorcându-se spre bătrânul Andre. Il 
numeşti pe acesta soare sau un foc de cuptor? 

— Soare sau cuptor, a răspuns binevoitor Andre, pe care lunga 
lui şedere în Antile îl coapse şi răscoapse, acesta este poate mai 
puţin suportabil decât în Cuba. Insă va trece, vei vedea dragul 
meu Tromp. 

— N-are importanţă! Voi da bucuros jumătate din bogăţiile ce 
le avem în perspectivă pentru un pahar de lapte proaspăt, sau 
pentru câteva inghitituri de apă limpede si rece. Aici apa ce se 
bea este mereu clocotită. Nici un arbore, nici cel mai mic tufis, 
nimic decât stânci golaşe şi arse de soare. Mă întreb cum va 
reuşi căpitanul Morgan să-şi realizeze asediul în aceste condiţii. 

— Lasă totuşi să o facă! Căpitanul este bine informat. Pe acest 
loc se află o garnizoană puternică şi când ea îşi va termina 
proviziile, îi va lipsi mai întâi câteva lucruri. Apa potabilă, chiar 
clocotită, cum ai spus mai înainte. Noi am barat accesul spre 
izvorul de unde se poate face aprovizionarea. Inca vreo câteva 
zile si prinsii din fortăreață ne vor oferi portul şi oraşul cu 
comorile sale. Nu-i aşa că asta nu valorează mai puţin decât a 
bea apă proaspătă? 

Asediul fortaretei Morro 


S-au scurs trei zile după luarea bateriilor de pe tarm. Trei zile 
în timpul cărora soarele nu încetase să-şi trimită căldura toridă şi 
razele de o fierbinteala ucigatoare. 

Insă în ciuda cruzimii acestei temperaturi ecuatoriale, nimeni 
nu vorbea de abandonarea partidei. Razele arzătoare ale soarelui 
nu făceau decât să atdte înflăcărarea si ura aprigă de care erau 
insufletiti olandezii împotriva spaniolilor. Cu o furie ce nu se 
dezmintea, piraţii cucereau bastioanele unele după altele. Insă 
fortăreaţa propriu-zisă, mândrul Morro, părea să sfideze orice 
atac. 

Acolo sus în fortăreaţa spaniolă moartea făcuse deja mari 
goluri. Se aduseseră din bastioanele evacuate sub năpustirea 
piraţilor chiar şi răniții şi morţii. Proiectilele treceau vâjâind pe 
deasupra parcului unde de obicei visa în linişte frumoasa 
Mariette, smulgând coroanele şi zdrobind copacii cei mai înalţi. 
Păsările care cântau nu de mult în acest desiş cu ciripeli vesele 
se pitulaseră tacute pe crengile mai joase unde-şi căutau o 
şedere mai liniştită. 

In acest parc tasnea un izvor limpede, singurul ce se găsea pe 
această insulă, pretutindeni în celelalte părţi aridă şi pustie. De 
acolo garnizoana se aproviziona cu apă! Insă de-acum înainte nu 
trebuiau să se mai gândească la asta. Piraţii ocupau înălțimile ce 
dominau parcul. Aceştia îşi instalaseră tunurile ridicate de la 
bateriile de pe tarm şi orice tentativă de apropiere de izvor era 
zădărnicită de mitralii. 

Este adevărat că spaniolii aveau în fortăreață o cisterna, 
conţinând o anumită cantitate de apă de ploaie, însă aceasta era 
clocită şi de nebăut. De altminteri, ea nu putea să dureze mult. 
Morgan era la curent cu aceste amănunte şi îşi vedea mai 
departe de planurile sale. 

Incetand aprovizionarea cu apă, spaniolii s-au văzut obligaţi sa 
se resemneze. N-ar mai fi aşteptat până acum, dacă Morro n-ar fi 
fost comandat don Ramon. 

insă veteranul marilor războaie, stăpânit de ură împotriva 
piraţilor, îndeosebi a olandezilor, ştia sa reinsufleteasca zelul 
oamenilor săi, să-i atate la o rezistenţă disperată şi să-i faca să 
aibă încredere în spusele sale, cu o siguranţă de neclintit, că 
Morgan se va retrage în curând. 

— Soldati, le spunea el fara incetare. Noi ne gasim intr-o 
situatie grea, dar nici starea piratilor nu este mai buna. Nu-i 
vedeti în fiecare zi clătinându-se şi căzând fara a fi răniţi? Aceştia 
sunt oamenii loviti de febră, cel mai bun aliat al nostru. Climatul 
de aici îi va ucide pe Morgan şi banda lui, îi va decima, 
demoraliza şi noi vom scăpa de ei. 

Acesta era un limbaj eroic, însă dictat mai degrabă de politică 
decât de adevăr. Don Ramon, în spatele fortăreței sale bătută 
fără încetare de ghiulele, era în sine prada unei vii preocupări, ce 
se putea citi pe fruntea lui incretita. 

Principalul obiect al acestei preocupări era, şi nimeni nu se 
mira de asta, fiica sa, frumoasa Mariette, care stăruia să rămână 
lângă tatăl său şi încă mai refuza cu încăpățânare să-l 
părăsească. 

In aceeaşi zi, el s-a îndreptat spre cazemata bine adăpostită, 
pe care bătrâna doică o transformase cât putuse mai bine într-un 
fel de apartament pentru tânăra fată. Aici se găsea Mariette, 
palidă însă hotărâtă. Nu manifesta nici o teamă, nici măcar o 
nelinişte, dimpotrivă, încurajând pe bătrâna femeie însărcinată s- 
o apere, ce se ţinea pitulată şi speriată într-un colţ mai 
întunecos. 

— Aceşti păgâni blestemati se vor afla mereu aici? a întrebat 
gemând doica descurajată, când a răsunat în cazemată pasul 
apăsat al lui don Ramon. Nu-i va lua Dumnezeu în sfârşit pe 
aceşti monştri? 

— Cu siguranţă că Dumnezeu ne apără, însă e nevoie de 
câtăva vreme ca să ne apărăm mai ales noi înşine. Morgan este 
la porţile noastre. Ştiţi bine asta. Şi trebuie să vă mărturisesc, el 
este mult mai cutezător decât am crezut. Oamenii săi au luat cu 
asalt toate bastioanele înaintate, unele după altele. Mă tem că... 

— De ce te temi, tată? a reluat Mariette ce se ridicase şi care 
s-a apropiat de bătrânul comandant, mângâietoare şi 
încrezătoare. Crezi că oamenii noştri sunt nişte laşi? K 

— Niste lasi? Nu, fata mea. Am o garnizoana de elita. Insa 
lovitura cea mai ingrozitoare la care ne putem astepta ne va 
distruge. Morgan ne-a tdiat accesul la singurul izvor de apa 
potabilă ce o aveam si cisterna este pe jumătate goală. Si de 
îndată a apărut febra, care a început să faca deja ravagii in 
rândurile garnizoanei noastre prea înghesuită, această boală ce 
transformă în nişte neputincioşi pe cei mai viteji oameni. Fiica 
mea, cred că va trebui să ne despartim curând. Tu şi doica 
sunteţi cele două femei care locuiti în fortificaţie. Prezenţa 

voastră sporeşte grijile si preocupările mele. Poate as putea să 
mă înţeleg cu el ca să va lase să vă retrageti pe continent. 

— Asta-i ceea ce doreşti, tată? a exclamat tânăra fată cu ochii 
în flăcări. Uiti de noblețea sângelui ce curge în vinele mele. Locul 
meu este alături de tine şi aici am să rămân. Orice s-ar întâmpla! 
... De altminteri, nu-i cazul să ma încred în pirati. Mă îndoiesc că 
ei sunt accesibili la sentimente generoase. Sunt nişte demoni 
care nu respectă nimic, precum onoarea unei femei, ca şi alte 
lucruri. Nu, nu, tată renunţă la ideea ta! Asta ar fi pentru tine o 
intervenţie umilitoare. Cu siguranţă că aceşti monştri nu vor 
consimti să ne menajeze pe doică şi pe mine! 

Bătrânul comandant a scos un suspin uşor. Cu atât mai mult 
cu cât el nu avea mare încredere în pirati. Pe de altă parte, spera 
mereu că Morgan şi oamenii săi vor fi curând dobordti de căldură 
şi de febră, că vor ridica asediul şi se vor întoarce pe mare. 

Este nevoie să se spună? Don Ramon îşi cunoştea rău 
adversarii. Morgan nu avea nici cea mai mică intenţie să renunţe 
la cucerirea Guayaquilului si a bogățiilor sale, cu toate ca era 
departe de a fi nesimtitor la suferinţele vitejilor săi, cărora le 
cunoştea mai bine decât nimeni altul intensitatea şi gravitatea. 
In înflăcărarea luptei, oamenii nu se păzeau de duşmanul ascuns 
şi perfid ce le pătrundea încet dar sigur până în măduva oaselor 
lor. Adesea marinarii se gârboveau pe locul unde se luptau şi 
erau învingători. Chipurile bronzate deveneau palide sau de un 
cenuşiu şters. Febra malignă făcea să tremure numeroşi oameni 
robuşti. Si cu asta se termina. Aceşti nefericiţi infectați prin 
contagiune trebuiau transportaţi cu bărcile. 

Pe unul din bastioane unde flutura acum pavilionul negru, 
bătrânul Andre se întreținea cu Tromp, tânărul pirat, care dupa 
cum am spus, părăsise de curând Ţările de Jos. Pentru a-şi căuta 
un viitor, el se înrolase cu entuziasm în echipajele lui Morgan. 
Tromp nu-şi desprindea privirea de la orgolioasa fortăreață. Pe 
jumătate mascată de stâncile de pe care se înălța, din care cei 
doi oameni nu vedeau decât vreo câteva turnuri şi o porţiune de 
creneluri şi ziduri. 

— Acolo sus locuieşte o persoană pe care o cunosc, a 
murmurat el după câtva timp cu voce joasă. Nu este un bărbat, a 
adăugat pe un ton confidential. Este o femeie. 

— Vai, vai! a exclamat Andre. Cine poate fi oare? 

— Fata comandantului! a urmat Tromp. Da. Te miră asta? Cu 
câţiva ani în urmă am văzut-o destul de des. Pe atunci ea era un 
copil. După o luptă în care noi am fost biruitori, noi, olandezii, 

eram ocupati sa izgonim unul din echipajele de pe o corabie a 
armatei spaniole, în care se găsea foarte tânăra fiică a lui don 
Ramon. Copilul a fost luat de bătrâna mea matusa, la care a trăit 
mai mult de şase luni, în atmosfera morilor de vânt şi a câmpiilor 
verzi ale Olandei. Pe atunci eram foarte tânăr. O întâlneam 
adesea si am încercat să intru în grațiile ei. Insă tânăra spaniolă 
nu voia să aibă de a face cu olandezii. M-a privit întotdeauna cu 
duşmănie. In timp ce dimpotrivă, eu m-am arătat imediat 
prietenos faţă de ea. Am recunoscut-o, Andre, când am ocupat 
parcul în care se găseşte izvorul. S-a făcut într-adevăr frumoasă, 
de o frumuseţe strălucitoare. Şi când vom cuceri fortăreaţa, ceea 
ce o vom face cu siguranţă, ei bine! Andre, îţi jur că mi-o voi 
atribui pe fiica comandantului. Fie că ea vrea sau nu, va deveni 
soţia mea. Voi fi primul care va pătrunde în cetate prin breşa 
produsă de explozia minei şi în locul părţii ce-mi revine din 
capturi după victorie, o voi cere pe Mariette. l-am făcut cândva 
un mare serviciu lui Morgan şi mi-a promis atunci că nu-mi va 
refuza prima rugăminte ce îi voi adresa. A venit ceasul, Andre, şi 
îi voi face această rugăminte. Da, îi voi cere ca recompensă pe 
fiica comandantului şi Morgan mi-o va acorda cu siguranţă! 

Bătrânul Andre s-a mulţumit să clatine încet din cap şi a 
bombănit pe jumătate de voce: 

— O spaniolă şi un olandez nu vor fi deloc împreună. Este o 
căsătorie care nu va merge niciodată bine. 

— Vai, vai! a protestat Tromp, care nu se îndoia defel şi se 
aprindea cu uşurinţă. Asta va fi, din întâmplare, prima spaniolă 
ce se căsătoreşte cu unul din bărbaţii noştri? Nu avem o mulţime 
din vitejii noştri care au luat ca soţii femei spaniole, acolo în 
insula noastră din Antile şi aceste soţii nu-şi servesc cu dragoste 
soţii? Nu sunt foarte fericite cu aceşti soţi străini, a căror fire este 
înflăcărată şi devotată? De ce nu aş fi şi eu la fel? Uite, Andre, îţi 
jur pe toţi dracii! Că voi şti s-o cuceresc pe frumoasa Mariette 
Ramon. 

— Asculta-ma! Este spre binele tău, a reluat Andre, care 
cunoştea caracterul clocotitor al tânărului. Nu mi-ai spus chiar 
acum tu însuţi că ea nu te putea suferi? 

— Asta e de înţeles, a reluat Tromp de la început ideea sa. 
Trebuie ca ea să fie mai întâi soţia mea. Dragostea va veni după 
aceea. Insă să încetăm cu vorbăria. A sosit momentul acţiunii. 
Din ordinul lui Morgan eu îngrop o mină cu ajutorul căreia vom 
arunca în aer aceste roci, ce par să ne sfideze. Prin spărtura 
creată, vom intra în Morro. Haide, priveşte acolo sus, Andre! Vom 

ajunge acolo si să ma ia dracul dacă nu o voi reţine atunci pe 
femeia mea, în toiul vâjâitului de ghiulele şi al bubuiturilor de 
tun. Aceasta va fi muzica mea de logodnă! 

Moartea comandantului 


S-a cutremurat pământul si stâncile s-au pus in mişcare. În aer 
s-a ridicat o coloană imensă de fum alb, sub un soare de foc, ca 
unul aruncat de un crater. In toate părţile zburau resturi de 
stânci şi de ziduri, cu scrâşnete sinistre, ca şi cum s-ar fi 
desfundat un munte. Şi prin vuietul exploziilor se ridicau uralele, 
parcă şi mai puternice, ale piraţilor lui Morgan. 

Tromp pregătise cu îndemânarea unui săpător de profesie 
mina care trebuia să deschidă bresa în incinta fortăreței propriu- 
zisă. li dăduse el însuşi foc cu o feştilă. O clipă după aceea, totul 
s-a clătinat, ca şi cum insula ar fi fost smulsă de pe fundamentul 
său. 

Chiar pe locul unde adineauri nu se observa decât o masă de 
stânci şi de ziduri de o grosime imensă, de pe culmea cărora 
spaniolii semănau moartea în rândurile piraţilor, nu mai era 
decât o gaură larg deschisă, stânjenită de fragmente de stâncă şi 
zidărie, fumegând ca un cazan al infernului. 

In aerul acum tăcut, în mediul unei atmosfere arzătoare si 
grea, plutea deasupra locului exploziei un nor sinistru, ca 
funinginea. 

Apărătorii lui Morro erau cuprinşi de spaimă şi nauciti. Prin fum 
se vedeau repezindu-se nişte siluete sălbatice pe jumătate 
dezbrăcate, cu săbii sau securi grele de abordaj într-o mână şi 
într-alta cu un pistol. Aceştia erau piraţii în frunte cu temutul lor 
şef, înveşmântat cu haine de un roşu aprins, care trecea printre 
ghiulele spaniolilor ca o fiinţă miraculoasă şi invulnerabilă. Cu 
toate acestea, spaniolii şi-au revenit din prima lor uimire şi au 
trimis asupra asediatorilor o grindină de mitralii şi ghiulele. 
Alături de Morgan au căzut mai multi viteji, fără ca iuresul 
atacului să încetinească. Piraţii continuau să se catere pe acest 
cuptor dogoritor, fără a se lăsa imprastiati de fier si de foc. Cu 
picioarele, cu mâinile, cu întregul lor corp cuprins de delirul 
luptei, olandezii se îndârjeau să cucerească marele bastion, care 
le asigura capturarea fortăreței. 

Apărătorii acestui bastion erau încă asurziti de groaznica 
explozie, când deodată au apărut piraţii în urma lui Morgan, care 
pătrunsese cel dintâi prin breşă cu drapelul negru ce-l purta într- 
o mână, în timp ce cu cealaltă lovea cu spada pe spaniolii 
incremeniti. 

Între timp, pe bastion ajungeau din ce în ce mai multi pirati. Ei 
îi respingeau încet însă sigur pe spanioli, care nu cedau decât 
fără tragere de inimă, pas cu pas. Incăierarea devenea 
îngrozitoare. Nu se mai lupta decât cu arme albe. După 
numeroase înaintări şi retrageri, legănându-se ca valurile mării, 
grupul de ultimi apărători ai bastionului, s-au retras dincolo de 
adăposturile întărite ale fortăreței. Piraţii s-au aruncat în 
urmărirea lor, însă din citadelă a pornit o rafală de mitralii şi 
Morgan. Oricât de neînfricat era, a crezut că trebuia să tina 
seama de prudenţă şi şi-a demonstrat înţelepciunea sa 
adresându-se oamenilor săi cu voce tunătoare: 

— Retrageti-va mai întâi pe bastion! a strigat el dominând 
vuietul. Nici un pas mai departe, vitejilor! Ne vom întări poziţia, 
pentru ca spaniolii să nu ne poată arunca îndărăt prin breşă. 
Ridicati în grabă un terasament care să vă adăpostească si din 
acest loc de sprijin, vom porni curând la atac ca să cucerim 
întreaga citadelă Morro. 

Piraţii s-au supus, convinşi şi de această dată că şeful lor avea 
dreptate. De altfel, le era de ajuns să vadă dintr-o aruncătură de 
ochi că elanul lor se zdrobea de zidurile înalte ale fortului 
intesate cu muschete şi tunuri. K 

Din fortăreață continua să fie trimise mitralii. Insă piraţii erau 
la adăpost după noile lor întărituri, pe care le ridicaseră 
împotriva artileriei grele din citadelă, din piatră şi materiale mai 
uşoare găsite printre resturile aruncate de explozie. 

Pietrele dărâmate, molonii desprinşi de pe ziduri, totul a fost 
folosit. După putin timp, apărătorii fortăreței Puna au văzut cu 
spaimă ridicându-li-se în fata noi fortificaţii, un zid masiv de 
apărare, în spatele căruia flutura drapelul negru. 

Don Ramon în persoană se aruncase în luptă pe marele 
bastion. Făcuse tot ce era cu putinţă omeneşte ca să reziste 
atacului şi până în ultimul moment nu-i crezuse pe oamenii lui 
Morgan în stare să ia cu asalt poziţia. Era gata să turbeze când 
vedea acum pe îndrăzneţii pirati stăpâni, dacă nu pe fortăreață, 
cel puţin pe un punct strategic de unde duşmanul îi paraliza 
rezistenţa. Morgan înfipsese înaintea sa drapelul negru pe 


această redută, si i se întrezărea dintr-un timp într-altul, 
îmbrăcămintea de un roşu aprins, sfidând cu dispreţ proiectilele 
spaniole! 


Cetatea propriu-zisă era încă neatinsă. Tunurile fortăreței 
dominau mereu strâmta trecere, în aşa fel încât interziceau 
intrarea corsarilor. insă don Ramon nu ascundea că luând 

bastionul ca punct de sprijin, inamicul putea cu sanse de succes 
sa incerce asaltul final. 

El s-a intors spre ofiteri. Acestia erau aproape toti niste viteji, 
ale căror capete si brate in esarfe mărturiseau de necontestat 
bravura lor disperată cu care se apărau. 

— Ce-i de făcut acum? i-a întrebat don Ramon cu un aer 
întunecat. 

Ofițerii spanioli aveau cu toţii privirile fixate spre bastionul 
capturat, cu noile sale întărituri din piatră şi drapelul negru ce se 
unduia uşor la suflarea vântului. 

— De acolo pot să ne lovească, a continuat don Ramon. Acest 
diavol de Morgan va întoarce tunurile împotriva fortăreței si vor 
aduce şi altele. Nu ne-a mai rămas decât un mijloc de salvare, 
acela de a se face o ieşire reuşită pe timpul nopţii. li vom 
surprinde pe pirati adormiti, când nu sunt paziti decât de câteva 
santinele şi îi vom arunca înapoi prin breşă. Ne trebuie cu orice 
preţ bastionul. Altfel, Morro nu va rezista prea mult. 

Ofițerii au fost cu toţii de acord, fără excepţie, cu acest plan. 
Nu puteau admite ca piraţii, care au avut atât dispreţ, încât să 
devină stăpâni pe o poziţie de o asemenea importanţă. De 
asemenea, erau şi ei viteji şi planul lui don Ramon, care, 
impunea o luptă corp la corp, le insufla încredere şi înflăcărare. 

Bătrânul comandant a luat cu grijă toate măsurile necesare. El 
a trecut în revistă soldaţii, vorbindu-i în particular fiecăruia. Şi nu 
era nimeni pe care să nu-l cunoască, amintind vechiul renume al 
Spaniei, imensa putere a ţării lor, serviciul pe care urmau să-l 
depună şi gloria cu care se vor acoperi, reinsufletind în acelaşi 
timp duşmănia ereditară împotriva olandezilor. 

— Ne vom face datoria, comandante, a declarat unul din 
veteranii spanioli. Il vom trimite pe acest sef al piraţilor in 
flăcările iadului, ce-l merită, şi vom nimici această semintie rea. 
Ea se va zdrobi de stâncile acestea. Trăiască Spania! Afară cu 
câinii de olandezi! 

A urmat un strigăt general şi don Ramon a surâs cu satisfacţie, 
pentru prima dată de multă vreme. Credea, în lipsă de altceva, în 
victorie. Cu asemenea soldaţi trebuia să reuşească să alunge pe 
pirati din bastion! 

Pregătirile în vederea atacului de noapte au continuat activ şi 
în linişte. leşirea urma să aibă loc în plin întuneric. Dar de îndată 
ce spanioli se angajau în lupta corp la corp cu olandezii, aveau să 
se aprindă, ca nişte torţe uriaşe, butoaie pline cu smoală. 

Când don Ramon a reintrat în camera sa de o modestie cu 

totul aparte, în faţa lui a apărut Mariette. 

Bătrânul comandant şi-a contemplat fiica cu mirare. N-o 
văzuse niciodată în acea stare. Se transformase parcă într-alta. 
Privirea îi era stinsă. 

— Am auzit, a spus ea, că va fi din nou o luptă în această 
noapte! 

— Da, copilul meu. Trebuie sa curăţăm bastionul. De 
stăpânirea lui depinde salvarea fortăreței. Vreau să apăr până la 
capăt intrarea in port şi să barez calea acestor pirati. Am 
încredere în vitejii mei. Nu sunt îngrijorat decât de tine. Ce n-aş 
da să fi rămas acolo departe în Spania, la umbra liniştită a 
mănăstirii, unde ai crescut. In acest caz nu mi-aş face inimă rea 
pentru această luptă supremă. 

— Nu te îngrijora, tată, a reluat Mariette cu obrajii impurpurati. 
Altfel, n-aş mai fi copilul tău, fiica ta, de care ai dreptul să fii 
mândru. Nu, mergi la luptă fără a te preocupa de mine! Fii sigur, 
tată, că nu te voi face de ruşine. 

— Şi dacă am să cad în luptă? a murmurat bătrânul îngrijorat. 
Sunt muritor ca toti alţii. Mă poate dobori o ghiulea. Atunci ce se 
va întâmpla cu tine? 

Marieta s-a îndreptat cât era de înaltă. 

— Mergi la luptă fără teamă, ţi-o spun! a repetat ea cu o voce 
ce s-ar fi zis că era inspirată. Tată drag, Dumnezeu să te 
păzească! Dacă trebuie să mori, gândul meu nu-ţi va tulbura 
ultimele clipe! Sunt fiica comandantului de pe insula Puna, a lui 
don Ramon. Si îţi jur încă o dată că-i voi face onoare numelui tău. 

Mirat, comandantul a vrut să o întrebe pe fiica sa ce 
semnificaţii aveau aceste cuvinte. Insă Mariette nu i-a mai dat 
vreme. 

Ea l-a imbratisat cu căldură pe tatăl său şi l-a sărutat cu 
dragoste, după care a dispărut, lăsând pe bătrân cu gândurile 
sale. Orele se scurgeau încet. Spaniolii păstrau cea mai deplină 
tăcere, ca să-i insele pe pirati şi să-i facă să creadă că erau cu 
totul descurajati. La rândul lor, piraţii lucrau activ la fortificarea 
din ce în ce mai puternică a bastionului, ca să-l apere împotriva 
artileriei. Insă cei de pe fortăreață, care observau cu atenţie 
inamicul, n-au putut să nu remarce golurile înfricoşătoare pe 
care le făcea în rândurile piraţilor căldura sufocantă a soarelui ce 
cădea vertical peste aceste stânci. 

Se vedeau în fiecare clipă câte unii clătinându-se, cuprinşi de 
febră. Camarazii lor îi duceau imediat de acolo, grăbiţi să-i 
lipsească pe spanioli de un spectacol ce era pentru ei un motiv 

de bucurie. 

— Atacul nostru va reusi, a spus don Ramon ofiterilor. Vedeti 
cum scade numărul luptătorilor de pe bastion! Piraţii trebuie să fi 
evacuat pe corăbiile lor o mulţime de răniţi şi bolnavi de febră. 
Sunt epuizați de această groaznică încăierare din această 
dimineaţă şi de truda lor la fortificaţii. Nu-i nici o îndoială, vom 
pune mâna pe ei în această noapte şi aş avea bucuria supremă 
să-l văd întins la picioarele mele pe acest ticălos de Morgan! 

Soarele apunea pe un cer roşu ca sângele, prevestitor al 
masacrelor ce veneau. După un scurt amurg, întunericul şi-a 
întins voalul asupra uscatului şi a mării, unde nu se vedeau 
licărind în depărtare decât focurile corăbiilor piraţilor, ancorate la 
o mare distanţă de coastă. 

Pe bastion domnea o tăcere adâncă. Nici o lumină. După toate 
aparențele, piraţii extenuati si neasteptandu-se la nici un atac 
după sangeroasa întâlnire de dimineaţă, îşi oferisera cu 
încredere o odihnă. Nu trebuia să se presupună aici decât 
existenţa a câtorva santinele atipite, cu încredere, de care era 
lesne de scăpat, înainte de a da alarma. 

Aceasta cel puţin credeau spaniolii, care sub conducerea lui 
don Ramon şi a altor ofiţeri erau adunaţi în curtea fortăreței în 
vederea ieşirii nocturne. Au fost unse lanţurile punţii mobile ca 
să se evita zgomotul când aceasta se cobora. Butoaiele umplute 
cu gudron erau gata pentru aprins la prima lovitură asupra 
bastionului, în care se risipise deja atâta sânge. Spaniolii, tacuti 
şi retinandu-si chiar şi respiraţia, aşteptau cu o nelinişte febrila 
începutul luptei hotărâtoare. 

Trecuse de ora unsprezece când don Ramon a crezut că 
venise momentul potrivit pentru ieşire, convins că la această oră 
piraţii erau aruncaţi în primul şi cel mai greu somn. 

S-a lăsat încetişor puntea, fără să se audă cel mai mic scartait, 
într-o tăcere totală. 

Apoi, masa întunecată de spanioli a înaintat, precedată de don 
Ramon. Ofițerii superiori veneau în urma lui, urmaţi de prima 
linie a luptătorilor de elită. Nu s-au oprit decât o clipă scurtă, ca 
să se formeze coloana de atac. Nu s-a pronunţat nici un cuvânt. 
Sabia scoasă a lui don Ramon a sclipit deodată ca un fulger slab. 
Acesta era semnalul convenit. Soldaţii spanioli s-au năpustit ca o 
armată de fantome. Se bizuiau pe surprinderea piraţilor în primul 
somn şi s-au repezit spre bresa cu tot elanul. In momentul când 
au ajuns la linia de apărare, pe care piraţii o înălţaseră în cursul 
zilei, a izbucnit o flacără care a luminat tot bastionul cu o lumină 

roşie. Însă ea nu venea de la butoaiele cu gudron pregătite de 
spanioli. Aceasta ardea dincolo de întărituri şi-l făcea să apară în 
relief, într-o siluetă strălucitoare, pe mândrul erou în vesta roşie 
ca sângele, lângă drapelul negru cu cap de mort. 

— Vai! Au venit! a strigat Morgan cu o voce tunătoare la 
vederea invadatorilor surprinşi. Cu atât mai bine! Mă vor scuti de 
osteneala de a mă arunca din nou în fundul barlogului lor. In 
picioare, camarazi! In picioare şi la treabă! lata-i pe spanioli! Vai! 
Işi imaginau să-l găsească pe Morgan adormit! 

In aceeaşi clipă creasta adăpostului s-a luminat şi de la mică 
distanţă mitraliile au secerat rândurile spaniolilor. Morgan, printr- 
o strădanie de necrezut, adusese la adăpostul liniei de apărare 
câteva tunuri uşoare luate de la bateriile de pe tarm şi aceste 
tunuri făceau acum să plouă o grindină de proiectile asupra 
spaniolilor ce veneau din fortăreață. In rândurile acestora s-a 
produs confuzie, şi fără a le lăsa vreme să-şi dea seama, piraţii s- 
au repezit asupra lor cu capetele plecate. 

Oamenii lui Morgan nu închiseseră nici un ochi. Şeful, la fel de 
prudent pe cât de brav, nu se lăsa atât de uşor surprins. Nu se 
îndoia că spaniolii, cărora le recunostea vitejia, nu vor pierde 
ocazia de a încerca o ieşire de noapte. 

Acum şi butoaiele cu gudron din fortăreață şi-au răspândit la 
rândul lor lumina. Pe această scenă de masacru s-a răspândit o 
lumină asemănătoare cu cea a zilei. 

Morgan, Andre şi Tromp au fost printre primii în mijlocul 
duşmanilor, însă de această dată i-au urmat imediat oamenii lor. 
Forţele combatante s-au întâlnit cu impetuozitatea a două 
torente. Lupta a fost mai crâncenă ca cea de dimineaţă. 

— Se luptă mai bine noaptea în acest climat torid, a urlat 
Tromp cu înflăcărare sălbatică. Odată apus, soarele adaugă mai 
multă putere braţelor. Vai! lată, Morgan! Ai dracului de spanioli! 

Din nefericire pentru aceştia din urmă, ofiţerii ce mergeau în 
frunte au suportat primii asaltul piraţilor şi au căzut sub loviturile 
lor neaşteptate. Lipsiti de şefii lor, mercenarii spanioli au fost 
aruncaţi într-o dezordine totală. Ei au cedat şi s-au retras mai 
întâi încet, apoi mai repede şi mişcarea de retragere s-a 
accelerat schimbându-se în derută. In zadar don Ramon încerca 
să-i oprească pe fugari şi să-i cheme cu glasul puternic al 
comandantului. Coloana de atac respinsă ca un curent de marea 
înfuriată s-a rostogolit ca un val înfuriat spre puntea mobilă. 
Mercenari se îngrămădeau aici innebuniti, în timp ce olandezii se 
sileau să ajungă acolo în acelaşi timp cu aceştia. 

Morgan era mereu în frunte, avându-i alături pe bătrânul 
francez Andre şi pe tânărul olandez Tromp. Acesta manifesta o 
înflăcărare extremă. Nimeni altul decât Morgan nu-l preceda spre 
fortăreață. 

— Să-i urmărim cât mai repede, a strigat el către Andre. Eu imi 
voi tine făgăduiala. 

Ultimii soldați spanioli trecuseră deja peste punte. Pirații 
olandezi ajunşi aici şi-au descărcat pistoalele după fugari. In acel 
moment s-a observat pe punte un grup zgomotos şi înnebunit 
care intra în toată graba in interior. Imediat s-a ridicat la iuteala 
puntea şi s-a întrerupt urmărirea. Insă Morgan voia să profite de 
emoția ce domnea vizibil în fortăreață după acest mare eşec, şi 
înaintând pe un bloc de stâncă înclinat deasupra adancii intrări în 
incinta fortăreței, şi-a tras sabia şi a comandat unui trompetist să 
sune ca din partea unui parlamentar. 

— Ce vrei? a strigat un veteran spaniol de pe înălţimea 
crenelurilor. 

— Renuntati la rezistenţă! a strigat Morgan cu voce tunatoare. 
V-aţi purtat ca nişte viteji. Insă acum totul s-a sfârşit. Nu mai 
aveţi apă şi când voi îndrepta mâine tunurile asupra voastră, 
zidurile se vor prabusi în ruine. Ştiu să vă apreciez valoarea. 
Dacă predati fortăreaţa, garnizoana va putea ieşi liberă, cu 
onoruri. Unde este don Ramon? El îşi dă seama că nu mai poate 
să păstreze Morro? 

Bătrânul mercenar a păstrat tăcere, însă de sus, la lumina 
limbilor de foc ieşite din butoaiele cu gudron a apărut o tânără 
fată cu ochii scânteind ca fulgerul şi braţul înarmat cu o sabie. 

— Don Ramon este mort! a strigat cu vocea clară tânăra 
războinică. Ofiţeri au căzut şi ei cu toţii. Insă eu sunt fiica lui don 
Ramon si nu voi preda fortăreaţa! In numele tatălui meu am 
preluat eu comanda garnizoanei. Ascultă, căpitane Morgan, voi 
apăra Morro şi mă voi lăsa mai degrabă îngropată sub 
dărâmături cu soldaţii mei. 

Ultimii aparatori 


Soarele a răsărit într-o culoare roşie ca sângele, după cum si 
apusese. Pe înfiorătorul camp de măcel încă mai zăceau 
cadavrele spaniolilor şi piraţilor căzuţi pe timpul luptei de noapte. 
In fortăreață domnea o tăcere misterioasă, o tăcere de moarte. 
Insă aici totul era pregătit pentru o apărare îndârjită. Oamenii lui 
Morgan vedeau trecând din când în când printre creneluri o 
siluetă feminină. Aceasta era fiica bătrânului comandant. Don 
Ramon căzuse lovit mortal, pe puntea mobilă şi soldaţii îi 
aduseseră corpul. Fiica lui i-a închis ochii şi din acel moment 
privirea Mariettei s-a transformat. 

Ea a înaintat în faţa mercenarilor tulburati şi şovăitori după 
moartea ofiţerilor lor. l-a implorat, în numele Spaniei şi a gloriei 
lor trecute să nu-şi piardă curajul şi să nu renunţe la luptă. 

— Nu vom preda niciodată Morro, a încheiat ea, în timp ce 
privirile posomorâte ale spaniolilor se îndreptau cu o admiraţie 
superstitioasa spre această tânără fată, în care ei vedeau o fiinţă 
supranaturală. 

— Niciodată, nicicând, a repetat ea cu energie, nu ne vom 
retrage ca nişte laşi! Voi nu vreti să fiţi aratati cu degetul! 
Deoarece v-aţi pierdut ofiţerii, vă voi conduce eu. Vai! Bătrâni 
luptători, veti fi de acord ca o fată slabă să vă facă să rositi? 

Aceste cuvinte incendiare le-au reinsufletit curajul. Cisterna 
era de-acum aproape uscată. Febra decima îngrozitor 
garnizoana. Piraţii, stăpâni pe marele bastion, amenințau 
fortăreaţa cu tunurile. N-avea importanţă! Mercenarii spanioli 
erau gata să reziste până la sfârşit. 

Şi aceea ce-i conducea nu era doar o simplă fată: ea se 
transformase în eroină. In ce-i privea pe mercenari, aceştia au 
devenit bărbaţi văzând-o între ei, în fruntea lor, pe tânăra şi 
frumoasa seniorita, îmbrăcată într-o uşoară platoşă protectoare, 
distribuind ordine, punând tunurile in baterie în locurile 
amenințate, în picioare în mijlocul mitraliilor pe care oamenii lui 
Morgan le aruncau ca o ploaie peste asediați, înconjurați de o 
aureolă de foc şi fum. 

Zidurile fortificaţiei începeau să crape şi să se prăbuşească pe 
loc. Se deschideau breşe, însă tânăra războinică nu se lăsa. 
Veteranii adunaţi în jurul ei se ofereau de bună voie morţii, mai 
degrabă decât să se predea. Istoria nu mai înregistrase de mult o 

luptă atât de neînduplecată. 

Morro era solid clădit şi părea să sfideze secolele. Dincolo de 
zidul incintei, acum bătut puternic şi găurit, se înălţau alte 
fortificaţii. Puteau să se scurgă zile întregi înainte ca ultimul 
spaniol să fie nevoit să se retragă în cel din urmă aliniament de 
apărare. 

Morgan avea o inimă nobilă. El respingea bombardarea 
acestor apărători eroici. Refuza îndeosebi să se atingă de tânăra 
fată. 

Astfel încât căuta o soluţie mai rapidă. Oamenii săi suferiseră 
pierderi enorme. Dacă rămâneau multă vreme sub climatul 
ucigător al acestei insule, febra şi-ar fi desăvârşit opera 
distructivă. Pe de altă parte, nu avea nici o altă şansă! Universul 
era plin cu numele său. Şi de aceea, trebuia să termine cât mai 
repede cu Morro. 

El îşi trimitea pe corăbii pe toti bolnavii de febră şi îşi aducea 
de acolo trupe proaspete. Şi după asta urma să întreprindă 
asaltul. 

Aceste ultime pregătiri pentru atacul final i-au luat încă o zi 
sau două. Unul dintre olandezi, ce ardea de nerăbdare şi 
contempla din oră în oră, din spatele adăposturilor, maiestuoasa 
şi nobila figură a Mariettei Ramon, pe care o cunoscuse de copil, 
se simţea incapabil să aştepte atât de multă vreme. Acesta era, 
v-aţi dat seama, tânărul şi impetuosul Tromp. El turba de mânie 
că nu se intra încă în fortăreață. Se gândea intens la tot felul de 
planuri, unele mai iluzorii decât altele şi nu înceta să privească 
cu o expresie ciudată o breşă pe care o deschiseră tunurile 
piraţilor în unul din pereţii fortăreței. Tromp era un om ambițios, 
însetat de faimă. Se gândea că-i va fi uşor să se introducă prin 
această breşă si să captureze fortăreaţa printr-o îndrăzneață 
lovitură nocturnă. 

Când Tromp se înrolase în echipajul lui Morgan, nu era 
singurul. Fusese însoţit de o ceată de bravi aventurieri olandezi, 
cu care părăsise ţara, pe atunci sub dominaţia spaniolilor. Toţi 
aceşti oameni se gândeau pe drept cuvânt că vor avea pe lângă 
Morgan numeroase ocazii de a lupta împotriva asupritorilor şi de 
a se îmbogăţi pe seama lor. 

Tromp i-a adunat pe toţi aceşti tovarăşi şi prieteni şi le-a 
împărtăşit proiectul său. 

— Nimic nu este mai uşor de executat, a spus el într-un lung 
discurs compatriotilor săi, care îi recunoşteau o anumită 
experienţă şi-l ascultau bucuroşi. Vedeţi breşa aceea adâncă de 

acolo? Dărâmăturile aproape că au astupat gaura in partea de 
jos. Cu un pic de precauţie vom putea, ajutaţi de întuneric, să ne 
urcăm la iuteala pe aceste resturi si să ne furişăm prin breşă în 
interiorul fortăreței. Apariţia noastră instantanee în mijlocul lor 
va demoraliza complet pe ultimii apărători în agonie. Eu îmi voi 
ridica pe frumoasa mea logodnică, pe care o numim deja eroina 
de la Puna. Şi în acelaşi timp, îl vom face pe Morgan să vadă 
valoarea oamenilor pe care-i posedă si pretiosul ajutor ce-l îl are 
în mine. Fireşte, îmi va fi recunoscător. Asta-i ambiția mea. Si ca 
recompensă, voi duce pe vas pe frumoasa mea logodnică, pe 
care am cucerit-o printr-o luptă grea. 

Planul lui Tromp a întâlnit o primire entuziastă. Tinerii olandezi 
doreau şi ei să iasă de pe această insulă toridă şi nu aveau nici o 
îndoială de succesul acestei acţiuni. 

Tromp le-a recomandat să păstreze cel mai mare secret. 
Nimeni alţii decât camarazii lor nu trebuiau să miroase afacerea, 
şi cu atât mai puţin Morgan, care urma să reia în noaptea 
următoare asaltul general. 

Morgan se gândise de-acum şi el să forţeze intrarea în 
fortăreață prin bresa aceea. Insă asta ar fi avut ca rezultat o 
încăierare formidabilă şi maretul căpitan găsea că acţiunea ar fi 
cerut prea mult sânge vărsat. Prefera să pornească atacul printr- 
o mişcare învăluitoare de blocare a ultimilor apărători, care, era 
convins, vor depune atunci armele. 

In ce-l privea pe Tromp, nu se gândea nici o clipă să renunţe la 
proiectul său. El i-o lua înaintea căpitanului Morgan! Ce onoare 
pentru el! Şi la ce recunoştinţă trebuia să se aştepte de la şeful 
său pentru serviciul adus! Aceste ambiţii se bizuiau pe aceea că 
acolitii săi se aflau de pază în flancul stâng al adăpostului pe 
care piraţii îl ridicaseră pe bastion. Şi acest loc se găsea exact în 
faţa bresei! 

In noaptea ceea piraţii sperau să se odihnească. Nu se temeau 
defel de o nouă ieşire a garnizoanei prea slăbită. Şi de altminteri, 
tunurile încărcate cu mitralii erau îndreptate înspre puntea 
mobilă, făcând cu neputinţă o tentativă de acest fel. 

Pe dea altă parte, flancul stâng, de lângă breşă, era slab 
ocupat de către spanioli. Aceasta nu i-a scăpat din vedere lui 
Tromp, şi tocmai pe asta îşi clădise planul. Voia să năvălească 
prin partea aceea, să masacreze imediat pe cei câţiva apărători 
ce îi întâlnea aici, să semene groază printre ceilalţi, să-şi asigure 
capturarea lui Morro şi s-o ridice pe viitoarea lui soţie. 

A venit miezul nopţii. Tromp şi camarazii să, înarmaţi până în 

dinţi, au ieşit tiptil din adăpost. Luna strălucea pe cer, însă 
lumina fortul în aşa fel încât în partea dinspre breşă domnea cel 
mai des întuneric. Asta l-a făcut să atragă hotărâtor atenţia celor 
ce-l însoțeau. 

— Totul va merge bine, le-a şoptit el, vom reuşi. Vom ajunge 
acolo sus înainte ca asediatii toropiti de somn să ne observe. Si 
când Morgan se va trezi şi va întreba ce se petrece, va afla chiar 
din gura mea cum, cu câţiva prieteni, am făcut să cadă Morro. 

Visul lui Tromp părea mai întâi să se realizeze ca la carte. 
Nimeni nu observa apropierea invadatorilor. Protejati de 
întuneric, au ajuns neobservati până la spărtură. Au escaladat cu 
băgare de seamă grămezile de fragmente ce aproape o 
acopereau şi s-au catarat pe dibuite prinzându-se de ieşiturile 
produse de tunurile piraţilor. 

Tromp a înaintat primul, cu sabia între dinţi şi pistoalele 
încărcate la centură. După el se căţărau unul după altul ceilalţi 
camarazi ai săi. Aveau noroc, deoarece în acest loc străpuns de 
tunurile piraţilor nu se afla nici un post spaniol. 

Tromp şi grupul lui erau de-acum în interiorul lui Morro. Aici au 
observat într-un loc sau altul ravagiile făcute de ghiulele şi au 
zărit câteva santinele spaniole, care prin întuneric credeau că 
aveau de-a face cu compatrioți de-ai lor. N-au recunoscut 
greşeala decât atunci când piraţii erau deja pe ei. Surprinşi, au 
vrut să dea alarma, însă era prea târziu. Ca nişte tigri, Tromp şi 
camarazii săi i-au doborât pe terasament. Din câteva lovituri de 
sabie i-au ucis fără mare zgomot. 

— Suntem stăpâni pe Morro! a strigat Tromp nemaiputând de 
bucurie. Când se vor trezi ceilalţi spanioli şi ne vor vedea, îşi vor 
arunca armele! Ura! Camarazi, am capturat fortăreaţa! 

— Nu încă! a răspuns din apropiere o voce argintie, însă foarte 
energică. In picioare! In picioare, soldaţi! La mine, spanioli! 
Trebuie sa salvăm fortăreaţa. Morro este invadat de un 
detaşament de pirati! 

— Vai, Mariette, a strigat Tromp cutremurându-se, când a 
văzut la doi paşi de el pe maiestuoasa fată luminată de o rază de 
lună, este ea! Cu atât mai bine! Este singură! A venit momentul 
ca s-o iau cu mine pe logodnica mea! 

Fără a reflecta mai mult, impetuosul olandez s-a repezit spre 
tânăra fată, pe care a prins-o şi a luat-o în braţele sale vânjoase. 
Tromp o ducea triumfând pe eroina de la Puna, frumoasa si 
pretioasa sa cucerire! 


28 


Eroina de la Puna 


Totul parea pierdut pentru Mariette. Soldatii spanioli, murind 
de oboseală si de sete, s-au trezit în parte la chemarea sa. Insă 
obişnuiţi să fie conduşi de către ofiţerii lor, au rămas nehotărâţi, 
neştiind ce să facă, fără a fi convinşi că li se lua tânăra eroină, pe 
care o priveau ca pe o sfântă. 

Cu toate acestea, sălbaticii însoțitori ai lui Tromp răpiți de 
beţia succesului, s-au aruncat asupra ultimilor apărători spanioli, 
care din instinct şi disperare, au luat poziţie de apărare. 

Tromp, în culmea fericirii, o strângea întruna în braţele sale 
biruitoare pe seniorita indignată, însă neputincioasă. 

— Vai, vai! Acum eşti în puterea mea! a strigat nebun de 
bucurie. Nu mă recunoşti, frumoasă Mariette? L-ai uitat pe 
zburdalnicul tânăr care te enerva atât adesea, când erai 
prizonieră, în grija mătuşii mele? Işi amintesti de verzile câmpii 
ale Olandei şi de morile sale pitoreşti, care îţi stârneau mirarea 
de copil? Sunt eu, Tromp! Când am observat că te afli la Morro, 
am jurat că vei deveni soţia mea, că vei fi soţia mândrului ofiţer 
de pirati de sub ordinele lui Morgan! 

— Lasă-mă totuşi, mizerabile! a strigat seniorita încercând sa 
se smulgă din strânsoarea piratului. Te urăsc! Indepărtează-te de 
mine! Nu voi fi niciodată soţia ta. De o mie de ori mai degrabă 
moartă! 

— As! Asta ce spui nu-i decât un moft, a rânjit cu nerusinare 
Tromp. Nu se moare atât de uşor. Eşti tânără şi plină de viaţă. 
Vreau să fii soţia mea, o soţie de care să pot fi mândru. Mă vei 
însoţi în expedițiile noastre. Morgan nu-mi va refuza aprobarea. 
Auzi vuietul luptei, frumoasă Mariette? Asta-i muzica logodnei 
noastre. Şi de asemenea, în clinchetul armelor şi în pocnetele 
focurilor de pistol ne vom căsători şi salvele de artilerie vor 
saluta nunta noastră! 

Mariette era gata să leşine. Bădăranul o strângea ca într-o 
menghină. lsi amintea de acest Tromp, pe care îl cunoscuse 
destul de tânăr, violent şi cu nasul pe sus. Acest om îi producea 
groază. 

Ea, tânăra eroină, care după moartea tatălui său sustinuse 
neobosită apărarea fortăreței, trebuia să suporte aceasta 
înjosire? 

S-a zbătut în disperare. Cu delicatele sale mâini, a reuşit să-l 

lovească cu inversunare si să-l strângă de gât din toate puterile, 
aproape să-l facă să-şi piardă respiraţia. 

— Ah! Tigroaico! a urlat Tromp, care sufocat, s-a văzut nevoit 
să o lase. Se comportă ca o nebună! Ei bine! Te voi mlădia, 
frumoaso! Vei fi femeia mea, fie că vrei, fie că nu. 

Mariette a rămas în faţa lui. El a reapucat-o de mâna stângă, 
în timp ce ridica pumnul drept. In rătăcirea lui pasionantă a vrut 
s-o lovească puternic pe tânăra fată şi s-o ia cu el când avea să 
fie leşinată. 

Insă curajoasa fată, evitând lovitura, s-a repezit asupra lui. 
Prin aer a strălucit un pumnal. De pe buzele olandezului a scăpat 
un strigăt înăbuşit, şi-a întins amândouă braţele şi s-a prăbuşit 
greoi. In momentul când pumnul îi atingea capul tinerei, eroina 
de la Puna a împlântat scurtul său pumnal în pieptul răpitorului. 

Era liberă. Tromp s-a încovoiat de durere scoțând o înjurătură 
groaznică. Acolo, unde se gândise să dobândească glorie şi 
triumf, a găsit moartea, chiar din mâna femeii pe care credea că 
o va cuceri! Mariette, fără a pierde o clipă, a alergat spre locul 
cel mai ameninţat acum. Ultimii apărători ai fortului Morro erau 
pe punctul de a-şi pierde cu totul curajul şi atunci, deodată, 
apariţia ei a întors cursul luptei. Spaniolii, vazand-o pe eliberată, 
şi-au recăpătat o nouă energie în jurul distinsei fiice a bătrânului 
lor comandant şi şi-au sporit în aşa măsură rezistenţa, încât 
camarazii lui Tromp, de altminteri în minoritate, au dat înapoi, 
înțelegând de îndată periculoasa lor stare de inferioritate. 

Asediatii, cuprinşi de o surprinzătoare înflăcărare, izbeau cu 
lovituri înfricoşătoare. Piraţii cădeau morţi sau grav răniţi şi 
luptând mereu, cei care mai rămăseseră au început să se 
retragă. 

Spaniolii i-au urmărit cu săbiile în coaste, ca să-i arunce prin 
aceeaşi breşă ce dădea în curtea fortăreței! Mariette participa la 
urmărire, sub imboldul amorului propriu şi înflăcărând curajul 
oamenilor săi. 

Grupul de atacatori era aruncat tot mai departe în breşă şi 
întreg rezultatul ambitioasei echipe a lui Tromp era pierdut. 
Camarazii lui nu se mai gândeau defel să revină printr-un 
contraatac, şi pe întuneric nu au ajuns la locul pe unde intraseră. 
S-au repezit prin crăpăturile şi deschiderile din stâncile ascuţite, 
ce le ieşeau în faţă şi pe delături. Un pirat se prăbuşise de sus, 
alţii se socoteau ca pierduţi, fără scăpare, când deodată a 
răsunat un glas bine cunoscut. In breşă s-a ridicat un om înalt de 
statură, cu sabia într-o mână şi în cealaltă cu drapelul negru cu 

cap de mort. 

Morgan auzise zgomotul luptei. Se gandise imediat ca vreo 
câţiva din oamenii săi, cuprinsi de o imprudentă înflăcărare, 
încercaseră să întreprindă un act de îndrăzneală. Trebuia să se 
intervină fără întârziere şi s-a grăbit să dea el însuşi marea 
lovitură la care se gândea. 

Cu promptitudinea hotărârii ce-l caracteriza, şi-a adunat în 
grabă oameni încă sănătoşi. S-a urcat primul pe dărâmături, a 
trecut prin breşă şi a ajuns chiar în momentul critic şi hotărâtor, 
când ultimii oameni lui Tromp se aruncau disperaţi în jos de pe 
creneluri. Şi de îndată lucrurile s-au schimbat. Sosirea lui 
Morgan, a regelui mării în persoană, a renăscut spaima în 
sufletele asediatilor, al căror succes neprevăzut şi parţial, nu-i 
făcuse să piardă decât pentru un moment sentimentul copleşitor 
al situaţiei lor fără speranţă. Pe urma lui Morgan, ceilalţi pirati s- 
au catarat si ei, scoțând strigăte puternice, foarte hotărâți să dea 
lovitura finală chiar în noaptea aceea. 

— Predati-va! a strigat Morgan spaniolilor cu vocea sa 
tunătoare, agitând drapelul negru. Sunteţi nişte viteji! Vă iert. 
Însă depuneti armele! S-a terminat cu Morro! Nu mai vreau 
vărsări de sânge şi de aceea am întreprins asaltul general prin 
această spărtură. Vă mai spun, jos armele, sau vom trece peste 
corpurile voastre şi nici unul nu va scăpa! 

Spaniolii au căutat-o instinctiv cu privirile pe conducătoarea 
lor, însă Mariette dispăruse. Sărmanii soldaţi nu mai aveau forţă 
să se bată. Erau la capătul puterilor şi rezistenţei. Intunecati si 
trişti, s-au adunat şi şi-au lăsat jos armele. Ultimii apărători ai 
fortăreței Morro se predau lui Morgan, regele mărilor. 

— Nici o violenţă! a strigat Morgan oamenilor săi, care 
aruncau spre spanioli priviri sălbatice. Aceşti oameni s-au bătut 
vitejeşte. Acum ei sunt sub protecţia mea. Pe cât sunt de nemilos 
în luptă, pe atât îmi respect cuvântul si îi protejez pe prizonierei! 
Andre, unde eşti? 

— lată-mă, căpitane, a răspuns bătrânul şi credinciosul 
servitor alergând spre şeful său. Pe toţi diavolii! Uite, încă o 
noapte de măcel! Suntem învingători. Insă mulţi dintre bravii 
noştri au plecat să se adauge celorlalţi, care nu se vor mai bate 
niciodată. Priveşte! Uită-te la corpul lui Tromp scăldat în sânge. 

— A vrut fără îndoială să facă de capul său, fără să mă 
consulte, a răspuns Morgan. Am ajuns la timp. O clipă mai târziu 
şi toţi acei care l-au însoţit pe Tromp ar fi fost fără suflare. Andre, 
ai grijă să nu li se facă nici un rău prizonierilor. Inainte de toate, 

da-le acestor bravi apa de bdut. Sunt aproape morti de sete... 
Acum. Morro este al nostru! 

Morgan si-a introdus sabia in teaca. Tinea mereu in mana 
stângă drapelul negru cu cap de mort. Voia să-l pună singur in 
vârful turnului fortăreței si de aici să ia steagul spaniol, 
înlocuindu-l cu drapelul negru. 

In fortăreață tăcerea nu era întreruptă decât de suspinele si 
plânsetele ascuţite sau adânci ale răniților şi bolnavilor de febră. 
Urmându-şi drumul spre turn, Morgan a observat o încăpere, 
care printr-o deschizătură era inundată de lumina lunii. O fată 
tânără se apleca spre un sicriu acoperit cu o pânză neagră. 
Morgan a pătruns înăuntru şi dintr-o dată tânăra fată, aceasta 
era Mariette, a slobozit un strigăt puternic: 

— A venit monstrul! A venit să mă inhate! 

Şi a luat-o la fugă ca o nebună. 

— Opreşte-te, opreşte-te! a strigat Morgan. Nu sunt monstrul 
şi demonul pe care-l crezi. Ascultă, vreau să-ţi vorbesc! 

Dar nu-l asculta. Pornise cu viteza înnebunitoare a unei 
căprioare ce fuge de o haită. Ea s-a năpustit într-o încăpere 
învecinată, căreia i-a închis cu violenţă uşa în urma sa. 

Morgan, care o urmărise de aproape, a auzit nişte pârâituri şi 
a văzut printr-un spaţiu de deasupra uşii o pâlpâire roşiatică de 
flăcări. 

A avut o presimtire înfiorătoare. A împins usa, dar era închisă 
pe dinăuntru. Acesta nu era un obstacol mare pentru un bărbat 
de o putere herculeană. Dintr-o lovitură a cizmei sale grele şi un 
brânci cu robustul său umăr, Morgan a forţat intrarea. Imediat a 
răsunat un nou țipăt, şi a văzut-o pe Mariette, învârtind deasupra 
capului o torta pe care o aprinse, alergând spre o altă intrare de 
sub bolta de piatră. 

Morgan înțelegând că era vorba de viata si de moarte, s-a 
năpustit pe urma tinerei fete. A observat în jurul său nişte 
butoiaşe, dintre care unele erau întredeschise. Fără nici o 
îndoială, aici era depozitul de pulbere al fortăreței Morro si 
Mariette se apropia cu torta de unul din butoiaşe. 

— Voi muri, a strigat ea hotărâtă, cu o voce disperată. Dar şi 
tu vei muri cu mine! Morro va sări în aer şi îi va lua pe oamenii 
tăi, ca şi pe ai mei. Cel puţin voi salva onoarea noastră! 

In clipa când torta se apleca, braţul tinerei fete a fost apucat 
de o mână de fier şi tras înapoi. Morgan i-a smuls din mână torta 
şi a stins-o sub picioare. 

Mariette, pierdută de spaimă şi disperare, a căzut fără 

cunoştinţă. Marele căpitan a luat-o pe leşinată si a dus-o în mica 
încăpere unde se aflase mai devreme, lângă coşciugul drapat cu 
negru, care închidea corpul comandantului don Ramon. 

— Lasă-mă. Lasă-mă! a strigat energic tânăra fată, care îşi 
venise în simţiri. Vreau să mor aici, pe sicriul iubitului meu tată! 

Cu o mişcare bruscă, ea s-a eliberat, şi scoțând pumnalul încă 
înroşit de sângele lui Tromp, şi l-a îndreptat spre propriul său 
piept. 

Insă Morgan, mai repede ca un fulger, i-a scos arma din mână 
şi a aruncat-o departe de ea. 

— Dumnezeule atotputernic! a strigat tânăra eroină 
înnebunită de durere. Indură-te să mor! Mă condamni totuşi la 
ruşinea de a trăi în mijlocul acestor pirati respingatori! 

— Nu, Mariette, a răspuns Morgan pe un ton autoritar şi blând, 
din care se simţea cea mai sinceră simpatie pentru nefericita şi 
nobila tânără fată. Nu, seniorita, acesta nu-i defel o sentinţă de 
sus. Se vede că nu cunoşti nimic despre Morgan. N-ai de ce să te 
temi de el, să te poţi gândi la ceva rău din partea acestui inamic. 
Este adevărat, sunt şeful piraţilor. Insă îţi dau cuvântul că nimeni 
nu se va atinge de un fir de păr din cap, că nimeni nu-ţi va 
ameninţa onoarea! Ştiu să apreciez curajul şi îndeosebi al unei 
eroine ca tine. Eşti sub protecţia mea şi vei fi respectată de toţi. 

Tânăra fată l-a ascultat cu o surprindere de necrezut. Şi când 
frumoşii ei ochi au întâlnit privirea lui Morgan, regele mărilor, 
expresia feţei sale s-a schimbat. Pe aceasta se putea citi o 
încredere născută, ca o confirmare tăcută si înţelegătoare a 
recunostintei sale, în toiul imensei ei nefericiri. 

Insă delicata fecioară, care deşi eroină, nu era mai puţin şi 
femeie, căreia pe lângă prea multele emoţii, i se adăugaseră 
privatiunile si încordările nervoase ale unei lupte ce dura de 
atâtea zile. Eroina Punei, era cu atât mai mult emotionata în 
slăbiciunea sa de acum, pe cât fusese mai cutezătoare şi mai 
energică pe timp de primejdie, şi şi-a înclinat capul, ca şi cum ar 
fi acceptat cuvintele consolatoare ale lui Morgan, după care a 
căzut leşinată lângă sicriul bravului don Ramon, tatăl său. Ceea 
ce nimeni dintre spanioli n-ar fi crezut, totuşi se întâmplase! 
Morro, acest mândru zid de apărare a insulei Puna şi a portului 
Guayaquil, căzuse în mâinile lui Morgan! Pe culmea celui mai 
înalt turn flutura pavilionul negru cu cap de mort! 

In golf au înaintat atunci cele patru falnice corăbii ale piraţilor, 
îndepărtând din cale lanţul de obstacole din trecătoare, şi flotila 
spaniolă din faţa lor s-a predat fără rezistenţă. 

De asemenea, sub amenintarea tunurilor fortaretei, acum 
intoarse inspre oras, locuitorii nu se gandeau defel sč reziste. A 
fost arborat drapelul alb şi la Morgan a venit o deputatie ca să-l 
roage sa crute populaţia. Fără a da un răspuns afirmativ, 
învingătorul şi-a anunţat sosirea. Nişte bărci au ajuns la uscat cu 
piraţii săi înarmaţi. Insă populaţia din Guayaquil, care se aştepta 
la masacre şi jafuri, şi-a dat seama cu o bucuroasă recunoştinţă 
că se înşela. 

Mândrul căpitan a mers la palat, unde se adunaseră 
guvernatorul şi senatorii provinciei, tremurând, ca să primească 
condiţiile piratului victorios şi cuvintele lui liniştind temerile, au 
calmat toate spiritele. 

— Vă cer numai să mi se predea tezaurul adunat în cuferele 
guvernământului, pe care îl voi trimite pe corăbiile mele. In ce-i 
priveşte pe locuitori, nu se va atinge nimeni nici de viaţa, nici de 
bunurile lor. Eu nu sunt un demon, sunt Morgan, regele oceanului 
şi nu voi permite ca vreunul dintre oamenii mei să comită cea 
mai mică hotie. 

Senatorii nu puteau să-şi creadă ochilor şi urechilor. 

Pentru ei a fost o nouă lovitură de teatru când au văzut 
coborând din bărci pe ultimii apărători ai fortăreței Morro, ce-şi 
păstrau cu toţii armele. Morgan hotărâse aşa, ca să onoreze 
vitejia lor. 

Opt pirati voinici purtau sicriul comandantului don Ramon, pe 
care se vedea întins drapelul spaniol adus de către Morgan de pe 
înaltul turn al fortului. In acest fel, Morgan îşi demonstra 
admiraţia şi respectul pentru bravul şi nobilul adversar căzut la 
postul de onoare. 

Convoiul era urmat de o tânără fată în doliu, însoţită de o 
femeie bătrână, amândouă plângând. Erau Mariette Ramon, 
eroina de la Puna, şi bătrâna sa doică. 

— Priviţi, s-a adresat Morgan senatorilor şi guvernatorului, iată 
pe eroina care nu s-a temut să-i reziste lui Morgan, regele 
mărilor. V-am adus-o şi v-o încredinţez. Imi place să cred că 
viteaza orfană va găsi în palatul guvernatorului un nou cămin. 
Insă niciodată Morgan şi vitejii lui nu o vor uita pe inaltatoarea 
eroină de la Puna. 

La trei zile după aceasta, corăbiile piraţilor părăseau oraşul 
Guayaquil, incarcati cu trofeele ce le cuceriseră. 

Cuprins 


ANAM piratii PE A A O EI ER RA RR ORA NI 3 
Asaltul bateriilor sneti ee ni pev i ea 0 et aia Bă a 9 
Asediul fortăreței Morro.............. eee eee eee ee eee 13 
Moartea comandantului... eee eee anna 18 
Ultimii. aparatori. co coco ce ot ta a A oe pi Cl a koda 25 
Eroina de la PUNO icsssccceictacszeetons se antn ate E tacea a i NU cata aa 29 
ČU PIS foita 2 dota soia So se Ea a aoa a dual a oaia aa dada aa 36 

1935 

Al Capone, 220 fascicule, ed Ig. Hertz, 
* x 1933 — 1934 
Ch. Robert, Vestalele, 104 fascicule, ed. Ig. Hertz, 
1927 — 1928 
Henry Possendorff, Vendetta, COLECȚIA CELOR 
15 LEI, nr. 1, ed. Ig. Hertz, 
1931 
Alfred Assalant, Minunatele aventuri ale căpitanului 
Corcoran, vol. 1-2, ed. Contempo - 
rană, f. a. 
H. de Vere Stacpoole, Stânca iluziilor, colecția MASCA 
ROŞIE, ed. Vatra, f. a. 


